Ģeoloģiskais dabas piemineklis **Kalnu atsegums**

MK 175. noteikumu piel. Nr. 154

**Detalizēts apraksts**

**Adrese**

Saldus novadā, Nīgrandes pagastā, Kalnu ciematā.

Ģeogrāfiskās koordinātes E22° 07,847' un N56° 26,699', jeb x384771, y257172 LKS92 sistēmā.

**Ģeogrāfiskais novietojums**

Loses upītes kreisā pamatkrasta nogāzē, Vidusventas līdzenuma ziemeļu daļā.

**Ģeoloģiskie veidojumi**

Brūnogļu atsegums - upes pamatkrasta nogāzes slīpa nobiru virsma ar nesenā pagātnē izraktu nelielu, līdz 1 m dziļu pētbedri, kuras dziļumā atsedzas brūni melna zemjaina brūnogļu masa.

**Izmēri**

Dabas pieminekļa platība 0,41 ha

**Debits**

-.

**Unikālās vērtības**

Vienīgais pieejamais un lielākais brūnogļu atsegums Latvijā

**Ainaviskuma raksturojums**

Vidēji ainaviska upītes ielejas ainava.

**Stratigrāfija**

Vidusjuras Kelloveja stāva Papiles svīta – viens no retiem atsegumiem.

**Uzbūve**

Zemjaina brūnogļu masa.

**Viela**

Brūnogles.

**Procesi**

Šā brīža procesi dabas pieminekļa teritorijā nav nozīmīgi. Traucējumu rada nobiru veidošanās upes krasta nogāzē.

**Citas vērtības**

Dabas tūrisma objekts.

**Stāvoklis**

Stāvoklis vērtējams kā vidēji labs.

**Bojājumi**

Atsegums ir stipri aizbiris, nepieciešama atrakšana un atrakuma uzturēšana.

**Apdraudējumi**

Ciemata situācijā zināmu apdraudējumu rada potenciāla vandālisma iespēja – piemēram, dedzināšana sausā laikā.

**Dabas aizsardzība**

Bez ģeoloģiskā mantojuma citu nozīmīgu dabas vērtību nav.

**Apsaimniekošana**

Teritorijā nav nekādas labiekārtojuma infrastruktūras un informācijas par dabas vērtībām. Gar upes krasta nogāzes augšmalu iet ciemata gājēju celiņš. Teritorija upītes kreisajā krastā tiek daļēji kopta – ir izvāktas kritalas un pļauta zāle. Labajā krastā ir lazdu un baltalkšņu audze ar vietumis iestaigātām taciņām.

**Piezīmes**

**-**

**Novērtējumi**

Unikālās vērtības - 5

Ainaviskums - 3

Zinātniskais nozīmīgums:

Stratigrāfija - 5

Uzbūve - 2

Viela - 5

Procesi - 1

Citas vērtības - 4

Novērtējumu summa - 25

**Robežu izmaiņu pamatojums**

Bijusī dabas pieminekļa teritorija ietvēra daļu ciemata, kas atseguma saglabāšanai nav nepieciešams. Teritorija pieskaņota zemes kadastru izvietojumam un krasta nogāzes izvietojumam iekļaujot arī teritoriju Loses labajā krastā, no kurienes var labi aplūkot atsegumu. Salīdzinot ar iepriekšējo samazinājusies no 2,44 ha uz 0,41 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem stratigrāfijas un paleontoloģijas pētījumiem, gan kā ainaviski vērtīgu dabas veidojumu, kas ir nozīmīgs arī dabas tūrisma objekts.

Nepieciešams izvietot norādes, ģeoloģiska satura informāciju, izveidot pieeju atsegumam un atrakt atseguma virsmu, lai labāk eksponētu brūnogļu iegulu.

Unikālās vērtības, 1   2   3   4   5      
1- nenozīmīgs,   
2- maznozīmīgs,   
3- vietāja mēroga nozīmīgs,   
4- reģiona mēroga nozīmīgs;   
5- LV vai starptautiski nozīmīgs , unikāls  
  
Ainaviskums, 1   2   3   4   5      
1- neglīts,   
2- ainavā neizpaužas kā pozitīvi vērtējams elements,   
3- parasts, nedaudz vairo ainavas vērtīgumu;   
4- skaists, glīts, bet ne izcils;   
5- izcili krāšņs  
  
Stratigrāfija, 1   2   3   4   5      
1- nenozīmīgs sīks,   
2- maznozīmīgs vai neizteiksmīgs,   
3- parasts raksturīgs konkrētās svītas atsegums,   
4- viens no lielākajiem konkrētās svītas atsegumiem, bet nav stratotips ,    
5- svītas stratotips vai unikālu fosīliju atradne  
  
Uzbūve, 1   2   3   4   5      
1- nav novērojamas nekādas raksturīgas uzbūves detaļas,   
2- neizteiksmīgs slāņojums,   
3- parasts, raksturīgs slāņojums; raksturīgi reljefa veidojumi  
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;   
5- īpaši izteiksmīgs vai neparasts slāņojums, reljeefa veidojums, atseguma forma u.c.  
  
Viela, 1   2   3   4   5      
1- vieliskais sastāvs nav nosakāms, piemēram, biezā apauguma dēļ,   
2- nedroši nosakāmi sastāva ieži, neizteiksmīgi,   
3- parasti ieži,   
4- savdabīgi, raksturīgi ieži vai minerālu izpausmes;   
5- kādas retas vai neparastas minerālu izpausmes; reti sastopami, bet raksturīgi ieži  
  
Procesi, 1   2   3   4   5      
1- nekādi īpaši procesi nav novērojami;   
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,   
3- raksturīgi procesi, piem., izskalošana vai avotu erozija;   
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas   
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija  
  
Citas vērtības, 1   2   3   4   5      
1- nekā nozīmīga nav,   
2- neliels nozīmīgums dzīvajai dabai, kultūrvēsturei, tūrismam;   
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;   
4- retu sugu atradne, populārs tūrisma objekts, kulta vieta, nozīmīgu teiku vieta utml.;   
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.